Gjykata e Hagës liron nga akuzat Sheshelin
Prokurorët reaguan me kritika dhe thanë se mund ta apelojnë vendimin
Gjykatësi Jean-Claude Antonetti lexoi vendimin për lirimin e Vojisllav Sheshelit nga akuzat për krime lufte dhe krime kundër njerëzimit, duke deklaruar se me këtë vendim ai është tani individ i lirë Procesi gjyqësor rezultoi i vështirë për Gjykatën e Hagës, me vonesa të shumta, ndërkohë që Shesheli përfaqësoi veten para gjykatësve dhe i bëri sfidë institucionit me çdo formë. Vendimi i sotëm u përcoll me zhgënjim nga prokurorët: - tha Prokurori Serge Brammertz Prokurorët e kishin akuzuar Vojisllav Sheshelin se kishte ndezur konfliktet e dhunshme etnike me retorikën e zjarrtë në fillim të luftrave të viteve 1990, që lanë pas 130 mijë të vdekur. Prokurorët thanë se përveç retorikës për krijimin e një Serbie të pastër etnike, apo “Serbinë e Madhe”, ai ndihmoi për ngritjen e njësive paraushtarake për ta zbatuar këtë plan. Këto njësi dëbuan dhjetëra mijëra myslimanë e kroatë nga banesat e tyre. Në Bosnje, pranë Zvornikut ku trupat serbe kryen vrasje masive në 1992, familjet e viktimave shprehën zhgënjim me vendimin, por thanë se janë mësuar me raste të tilla kur drejtësia nuk vihet në vend: thotë Hajrudin Okanoviç, mysliman i Bosnjes. Shesheli nuk ishte në Hagë në momentin kur u lexua vendimi. Ai u dorëzua vetë në gjykatë në 2003, por u lejua të kthehej në Serbi në nëntor 2014 për mjekim nga kanceri i mëlçisë. 61-vjeçari Sheshel njihet për një numër veprash që ka shkruar, për fjalime të apasionuara, për temperamentin kolerik, për kërcënimet e shfrenuara, kur thoshte se “do u nxjerr sytë armiqve të Serbisë me lugë të ndryshkur”. Ai ka thënë se ka në plan të konkurrojë për deputet i Partisë Radikale serbe në zgjedhjet e ardhshme.